**HAAPSALU LINNAVOLIKOGU**

**SEITSMENDA KOOSSEISU**

**KULTUURIKOMISJONI KOOSOLEKU PROTOKOLL**

Haapsalu, 29. jaanuar 2013 nr **2**

Algus kell 16.00, lõpp kell 17.20

Juhatas ja protokollis komisjoni esimees Heikki Sool

Võtsid osa Ülo Kalm, Merle Mäesalu, Sulev Saareväli, Heikki Sool

Külalised Mati Seppi, volikogu liige, linnakodanikud Kristi Erkmann, Regina Multram, Triin Laasi, Liina Viiret, Heli Kaldas, Mairi Grossfeldt

Koosolek on salvestatud ja asub volikogu kantseleis.

Päevakord:

1. **Haapsalu Linnavolikogu 31.01.2014 istungile esitatud ja kultuurikomisjoni menetlusse suunatud eelnõude läbivaatamine ja seisukoha võtmine.**
2. **Informatsioon linna koolide, huvikoolide ja lasteaedade hetkeolukorrast.**

Ettekandja Liina Põld, aselinnapea

1. **Linnakodanik Hillar Tatari avalduse arutelu.**

Ettekandja Heikki Sool

**4. Muud küsimused Haapsalu sõpruslinnad.**

Ettekandja Heikki Sool

Päevakorrapunkt nr 1

ARUTATI eelnõud:

* **Haapsalu munitsipaalharidusasutuste personali palgakorraldus.**

Külalised sõna ei soovinud.

Häältega (poolt 4)

1.1 OTSUSTATI:

Teha volikogule ettepanek toetada eelnõud esitatud kujul ja võtta vastu määrusena.

ARUTATI eelnõud:

* **Haapsalu Linnavolikogu 29.05.2009 määruse nr 85 kehtetuks tunnistamine.**

Häältega (poolt 4)

1.2 OTSUSTATI:

Teha volikogule ettepanek toetada eelnõud esitatud kujul ja võtta vastu otsusena.

1.3 TUTVUTI

**Haapsalu Linnavolikogule esitatud Haapsalu vapimärgi kandidaatide esildistega**

Kandidaatide ettepanekud laekusid Haapsalu Linnavalitsusele 1. jaanuariks 2014 järgmiselt:

**Ergart Männik** esitaja Läänemaa Spordikool, direktor Mati Seppi

**Maja Moppel** esitaja Haapsalu Meeskoori veteranide nimel Toivo Toomingas

**Alge Vare** esitajad Tiina Kütt ja Ülla Paras

**Andres Ammas** esitaja volikogu liige Raimond Lunev

**Leini Vahtras** esitaja Haapsalu Linnavalitsus

Haapsalu Linnavalitsuse 17.01.2014 istungi protokoll nr 3 otsusega esitati linnavolikogule ettepanek:

„Haapsalu Linnavalitsus teeb ettepaneku anda vapimärk Alge Varele ja Leini Vahtrasele. Edastada kõikide kandidaatide dokumendid Haapsalu Linnavolikogule.“

Haapsalu põhimääruse alusel antakse reeglina igal aastal välja kaks Haapsalu vapimärki. Komisjonile on tänasega edastatud viis vapimärgi kandidaati.

Kultuurikomisjoni eelneva kokkuleppe alusel viidi komisjoni liikmete vahel läbi salajane hääletamine.

KUULATI:

Heikki Sool tegi teatavaks salajase hääletamise tulemused:

 **Alge Vare 3 poolt häält**

 **Andres Ammas 3 poolt häält**

 Ergart Männik 1 poolt hääl

 Leini Vahtras 1 poolt hääl

 Maaja Moppel 0

Sõnaõigusega:

Triin Laasi ja Liina Viiret oli eriarvamus (seada üle kandidaatideks Leini Vahtras ja Alge Vare).

Heli Kaldas toetas kultuurikomisjoni otsust.

Salajase hääletamise tulemusena esitatakse volikogule kinnitamiseks Haapsalu vapimärgi kandidaatidena **Alge Vare - lastearst ja Andres Ammas Haapsalu Linnavolikogu liige 1993-2013, muusikaõpetaja ja ajakirjanik.**

Häältega (4 poolt )

1.3 OTSUSTATI:

Esitada volikogule otsuse eelnõu „Haapsalu vapimärgi andmine“.

Päevakorrapunkt nr 2

KUULATI:

Aselinnapea Liina Põld informeeris linna koolide, huvikoolide ja lasteaedade hetkeolukorrast (protokolli lisa 1).

Ühehäälselt (poolt 4)

OTSUSTATI:

Võtta informatsioon teadmiseks.

Päevakorrapunkt nr 3

KUULATI:

Heikki Sool tutvustas linnakodanik Hillar Tatari 12.12.2013 linnavalitsusele ja volikogule saadetud märgukirja (protokolli lisa 2)

Ühehäälselt

OTSUSTATI:

Paluda linnavalitsusel vastata Hillar Tatari märgukirjale.

Päevakorrapunkt nr 4

KUULATI:

Heikki Sool juhtis tähelepanu volikogu vähesele informeeritusele linnavalitsuse koostööst Haapsalu sõpruslinnadega.

Ühehäälselt (poolt 4)

OTSUSTATI:

* Teha linnavalitsusele ettepanek koostada informatsioon koostööst Haapsalu sõpruslinnadega aastal 2013 ja plaanidest aastal 2014.
* Palume esitada informatsioon veebruarikuu juhatuse koosolekul 20.02.2014.

Heikki Sool

Juhataja ja protokollija